Here is a page extracted from Wikipedia that may contain CSS, HTML, and a lot of unformatted text.

Title: केरल
Content: केरल दक्खिन भारत में मालाबार किनारा पर एगो राज्य बा आ एकर राजधानी तिरुअनंतपुरम (त्रिवेंद्रम) शहर बा। एह राज्य के गठन 1 नवंबर 1956 के भइल जब भारत के राज्य पुनर्गठन आयोग अधिनियम द्वारा मलयालम भाषा बोले वाला लोग के इलाका के एगो अलगा से राज्य के दर्जा दिहल गइल। लगभग  रकबा के बिस्तार वाला ई राज्य उत्तर आ उत्तर-पूरुब में कर्नाटक, दक्खिन पूरुब में तमिलनाडु आ पछिम ओर लक्षदीप सागर से घेराइल बा। लक्षदीप सागर मूल रूप से अरब सागर के हिस्सा हवे आ एह किनारा के मालाबार किनारा कहल जाला। केरला के कुल जनसंख्या, 2011 के जनगणना के मोताबिक 33,387,677 बा आ एह राज्य के प्रशासन के हिसाब से 14 गो जिला में बाँटल गइल बा। मलयालम इहाँ के सभसे चलनसार भाषा आ ऑफिशियल भाषा हवे।

संदर्भ

 
भारत के राज्य अउरी संघ राज्यक्षेत्र
दक्खिन भारत
भारत के राज्य